晚過王晉卿第移坐池上松杪凌霄爛開
作者：李之儀
朝代：宋

paragraphs: 清風習習醒毛骨，華屋高明占城北。
胡床偶伴庾江州，萬蓋摇香俯澄碧。
陰森老樹藤千尺，刻桷雕楹初未識。
忽傳繡障半天來，舉頭不是人間色。
方疑絢塔燈炤燿，更覺麗天星的歷。
此時遙望若神仙，結綺臨春猶可憶。
徘徊欲去輒不忍，百種形容空嘆息。
亂點金鈿翠被張，主人此况真難得。